Ernst E. Areen

Ernst Erik Areen, nado o 29 de marzo de 1882 en Borgholm e finado o 15 de setembro de 1943, foi un autor, investigador e numismático sueco."Ernst Erik Areen (1882-1943) - SNF:s årsmötesmedalj 1987 av Ernst Nordin". Tradera.com"Areen, Ernst Erik". En Vem Är Det?. Svensk biografisk handbok. Estocolmo, 1943. Páxinas 38-39."Areen, Ernst". En Vem var det?. Biografier över bortgangna svenska män och kvinor. Estocolmo, 1944. Páxina 14.

 Traxectoria 

 Formación 
Ernst Erik Areen Areen cursou estudos de Medicina na Universidade de Uppsala, onde se licenciou en 1910. Logo continuou os seus estudos cunha licenciatura en Letras na Universidade de Lund en 1914, e unha licenciatura en Filosofía na Universidade de Uppsala en 1916. Finalmente acadou o seu doutoramento en Filosofía en 1925.

 Carreira profesional 
Areen exerceu a docencia como profesor adxunto no departamento de Patoloxía da Universidade de Uppsala en 1907, e como profesor do departamento de Farmacoloxía entre 1908 e 1910. 

Á marxe da docencia, traballou tamén na Academia Sueca de Agricultura e na Axencia Central de Experimentación Agrícola de 1922 a 1924, e dirixiu o instituto de investigación e mediación cultural AB Scriptor.

Como resultado da súa ampla formación e das frecuentes viaxes de investigación ao estranxeiro, Areen publicou artigos e ensaios sobre gran variedade de temas, como a historia da arte, a cultura, as armas, a numismática ou a xenealoxía.

Entre 1934 e 1935 foi o presidente da Sociedade Numismática Sueca."SNF:s ordföranden genom tiderna". Svenska Numismatiska Föreningen.

 Vida persoal 
Ernst E. Areen casou con Manda Albertina Andersson en 1926, con quen tivo un fillo, chamado Erik Gustaf.

Areen finou o 15 de setembro de 1943 aos 61 anos.

 Escolma de publicacións 

 (1916). Gustavianska konstnärsbref [Cartas de artistas gustavianos].
 (1923). Den kungliga Djurgårdsinrättningen på Öland [A Institución Real de Djurgården en Öland].
 (1925). Uppsala universitetsbiblioteks byggnadshistoria [Historia dla construción da Biblioteca da Universidade de Uppsala].
 (1938). De nordiska ländernas officiella belöningsmedaljer [As medallas de honra oficiais dos países nórdicos].

 Notas 

 Véxase tamén 

 Bibliografía 

 "Areen, Ernst Erik". En Vem Är Det?. Svensk biografisk handbok. Estocolmo, 1943. Páxinas 38-39.
 "Areen, Ernst". En Vem Var Det?. Biografier över bortgangna svenska män och kvinor. Estocolmo, 1944. Páxina 14.

Categoría:Nados en 1882
Categoría:Finados en 1943
Categoría:Nados no condado de Kalmar
Categoría:Numismáticos de Suecia
Categoría:Presidentes da Sociedade Numismática Sueca
Categoría:Escritores de Suecia
Categoría:Xenealoxistas
Categoría:Historiadores da arte
Categoría:Alumnos da Universidade de Uppsala
Categoría:Alumnos da Universidade de Lund
Categoría:Profesores da Universidade de Uppsala
Categoría:Personalidades sen imaxes